**ANEXO 2**



**TÍTULO DO PROXECTO:** AGROecological strategies for

SUStainable weed management in key European crops

**GRANT AGREEMENT NUMBER:** 101084084

**FORMULARIO DE CONSENTEMENTO INFORMADO**

**Imprima este documento, asine, escanee (ou faga unha foto) e envíe o escaneado (ou a foto) a** **ccampillo@uvigo.gal**

**Institución responsable da investigación / Información de contacto**

A Universidade de Vigo é responsable dos seus datos persoais. Pode poñerse en contacto con Universidade de Vigo mediante *Facultad de Biología, Edificio de Ciencias Experimentais, As Lagoas, Marcosende, 36310 (Vigo*)ou por teléfono e correo electrónico a través de: adela@uvigo.gal (Adela Sánchez Moreiras, +34 986 81 8714) .

**Acerca do Proxecto AGROSUS**: O proxecto AGROSUS (financiado por Horizon Europe) identificará as ferramentas e Estratexias Agroecolóxicas (EA) apropiadas para previr e xestionar a aparición de malas herbas en cultivos relevantes, en sistemas de agricultura convencional, orgánica e mixta, nas once rexións bioxeográficas da Unión Europea e países asociados. Isto levarase a cabo co obxectivo de reducir a dependencia de herbicidas sintéticos no medio ambiente e aumentar a biodiversidade dos agroecosistemas. O consorcio integra un enfoque multiactor para a toma de decisións dos agricultores e para incluir diferentes perspectivas das partes interesadas que se trasladarán aos encargados de regular e administrar as políticas agrarias.

**Os beneficios.** Agárdase que a investigación**:**

1. Xere coñecemento sobre o papel das estratexias agroecolóxicas no manexo das malas herbas, o que dará lugar a publicacións científicas e outras ferramentas de difusión.
2. Dea voz aos pequenos agricultores para contribuír a mellorar as condicións da agricultura sostible e os sistemas agroecolóxicos.
3. Involucre a tódolos interesados no proceso da toma de decisións sobre que estratexias agroecolóxicas deben implementarse en cada rexión para cada cultivo seleccionado.

**Propósito da súa invitación:** Está invitado/a a participar no noso estudo de investigación sobre estratexias agroecolóxicas alternativas para o manexo de malas herbas no marco do proxecto AGROSUS. Solicitaráselle que participe en:

* Cuestionarios
* Entrevistas en persoa
* Talleres de co-creación / co-validación
* Gravacións de vídeo/audio sobre a súa experiencia como usuario final ou interesado
* Grupos de enfoque
* Permiso para recompilar mostras de solo/plantas do seu campo
* Permiso para implementar estudos de casos no seu campo
* Eventos de difusión
* Outros (especificar): ………………………………………………………..

**Riscos e beneficios:** Os riscos asociados con este estudo poden ser: SELECCIONAR (económicos/financieiros ou asociados a impactos nos beneficios, a saúde do cultivo, a protección de datos, a xestión dos datos, a privacidade, etc.

Dada a novidade das técnicas probadas no proxecto, os resultados poden non ser os esperados, MESMO CAUSAR PERDAS DE BENEFICIO, (Soamente aplicable para experimentos de campo. Incluir que non haberá ningunha repercusión legal para o proxecto AGROSUS en caso de perdas ou beneficios), e non podemos nin garantimos nin prometemos que vostede recibirá algún beneficio deste estudo. A súa decisión de participar, ou non, neste estudo non afectará á súa participación noutros eventos e actividades de AGROSUS.

**Pago:** Non recibirá ningún reembolso como pago pola súa participación. [CAMBIAR CANDO SEXAN NECESARIOS OS PAGOS, por exemplo no caso de que se usen eses terreos]

**Uso de datos/mostras:** Os materiais e datos recompilados formarán pare de estudos que poderán ser presentados en reunións científicas ou profesionais, ou publicados en revistas científicas ou profesionais con fins de comunicación e difusión do proxecto AGROSUS. Os Datos Persoais serán procesados unicamente para aqueles fins administrativos, operativos, contables, de investigación e de seguimento necesarios para a implementación segura e confiada de AGROSUS, sen prexuízo dos dereitos individuais establecidos polas leis correspondentes.

**Que datos persoais se recompilarán** durante o estudo:

* **Agricultores:**

Datos demográficos: País e rexión, idade, xénero, nivel de educación

Profesional: Cargo na explotación, educación, afiliación, antigüidade, descrición da explotación, cultivos e produción.

* **Partes interesadas:**

Datos demográficos: País e rexión, idade, xénero, nivel de educación

Profesional: Cargo na explotación, educación, afiliación, antigüidade, opinións persoais sobre os usos agrícolas.

**Confidencialidade:** As súas respostas/intervencións manteranse confidenciais. A súa identidade real non será revelada en ningún momento. Asignaráselle un código numérico aleatorio. Calquera persoa que axuda na transcrición das respostas só lle coñecerá por este código. Ningunha outra persoa fora do equipo do Socio do Proxecto que teña contactado con vostede analizará os/as seus/súas [respostas/intervencións, localización do terreo, etc.]. A gravación destruirase tan pronto como deixe de ser necesaria ou 5 anos despois de que o proxecto remate. Sen o sou nome, a transcrición manterase ata que a investigación estea completa.

**Gravación de audio**: A súa participación podería ser gravada de xeito voluntario. Non se lle pedirá que diga o seu nome na gravación. As gravacións só serán escoitadas polo/a entevistador/a e/ou outros membros do equipo do proxecto AGROSUS có único propósito de transcrición e nunca serán de acceso público. Se se sinte incómodo/a ca gravadora, pode solicitar que a apaguen en calquera momento. A gravación será destruída tan pronto coma non sexa necesaria.

**Almacenamento, protección, retención e destrución de datos**: Os datos persoais almacenaranse en medios privados propiedade segura dos membros do proxecto para previr violacións da confidencialidade durante o período do proxecto e máis alá da vida útil do proxecto. Os datos eliminaranse por completo inmediatamente despois de que nolo solicite. Pola contra, os seus datos persoais eliminaranse automaticamente en maio de 2032, cinco anos despois do final do proxecto. No caso das gravacións de audio, serán eliminadas unha vez estean transcritas, dentro dun máximo de 3 meses despois da gravación.

Os seus datos persoais só serán xestionados polo equipo do socio de AGROSUS que se poña en contacto con vostede, e non serán compartidos en ningún momento con outro/s membro/s do consorcio AGROSUS nin con terceiras persoas.

**Os seus dereitos**: Segundo o Regulamento Xeral de Protección de Datos (GDPR) da Unión Europea, ten dereito a solicitar o acceso a rectificación, supresión e limitación do procesamento dos seus datos persoais. Tamén ten dereito a revocar este consentimento para utilizar os seus datos persoais. A súa participación é voluntaria, e ten o dereito de negarse a participar e retirar a súa participación, mostras ou datos en calquera momento sen consecuencias. Para exercer estes dereitos, debe poñerse en contacto con Universidade de Vigo por teléfono ou correo electrónico. O seu nome e datos de contacto manteranse permanentemente confidenciais e nunca se farán públicos, serán encontrables ou accesibles, e nunca se lle identificará nin se lle vinculará ás mostras ou os datos. Vostede será o propietario permanente dos datos e mostras recompiladas. Os datos estarán dispoñibles para vostede nunha comunicación persoal e/ou informe.

Sen embargo, se considera que Universidade de Vigo non responde adecuadamente cando exerce os seus dereitos ou que Universidade de Vigo violou a lei europea, pode presentar unha queixa ante a autoridade de supervisión da UE correspondente.

**Participación e desestimento:** A súa participación neste estudo é completamente voluntaria. Pode retirarse informando á persoa que lle está a entrevistar que xa non desexa participar (non se lle farán preguntas, nin haberá penalización ou consecuencias negativas). Pode omitir calquera pregunta durante a entrevista econtinuar participando no resto do estudo.

**Os resultados do estudo:** As ideas recompiladas por vostede e outros participantes utilizaranse en informes de investigación e difundiranse a través de publicacións científicas e eventos. Aínda que se poidan utilizar citas textuais directas súas, o seu nome e outra información manteranse no anonimato.

**Información de contacto:** Se ten algunha pregunta, inquietude ou queixa sobre esta investigación, os seus procedementos, riscos e beneficios, póñase en contacto cá Coordinadora do Proxecto (Dra Adela M Sánchez-Moreiras; adela@uvigo.gal; +34 986 81 8714).

**Contacto independente:** Se non está satisfeito/a có xeito no que se está levando a cabo neste estudo, ou si ten algunha preocupación, queixa ou pregunta xeral sobre a investigación ou os seus dereitos como participante, comuníquese có Sr Antonio Ferreras (asesor ético) de KALAMAN Consulting S.L. (aferreras@kalaman.es, +34 639344893; www.kalaman.es) para falar con alguén independente do equipo de investigación.

**Oficial de Protección de Datos do Coordinador (DPO):** Dr. Ana Garriga Domínguez (Universidade de Vigo): dpd@uvigo.gal; +34 988 36 88 34**.**

**Anímaselle a facer preguntas ou expor inquietudes en calquera momento sobre a natureza do estudo ou a metodoloxía.**

[ ]  SI, consinto participar na(s) actividade(s) enumerada(s) na sección “propósito da súa participación” no presente documento.

[ ]  NON, NON consinto participar na(s) actividade(s) enumerada(s) na sección “propósito da súa participación” no presente documento.

[ ]  SI, consinto que os meus datos persoais sexan utilizados para os fines indicados neste documento para o proxecto AGROSUS.

[ ]  NON, NON consinto que os meus datos persoais sexan utilizados para os fines indicados neste documento para o proxecto AGROSUS.

[ ]  SI, consinto que a entrevista sexa gravada durante o evento/reunión e a súa transcrición utilizada dentro do proxecto AGROSUS.

[ ]  NON, NON consinto que a entrevista sexa gravada durante o evento/reunión e a súa transcrición utilizada dentro do proxecto AGROSUS.



Nome do participante:

Código do participante:



Firma do participante Lugar e data